CELEX: 31984R1936
Language: el
Date: 1984-07-04 00:00:00
Title: Κανονισμός (ΕΟΚ) αριθ. 1936/84 της Επιτροπής της 4ης Ιουλίου 1984 για την κατάταξη εμπορευμάτων στη διάκριση 85.21 Δ ΙΙ του κοινού δασμολογίου

Avis juridique important

|

31984R1936

Κανονισμός (ΕΟΚ) αριθ. 1936/84 της Επιτροπής της 4ης Ιουλίου 1984 για την κατάταξη εμπορευμάτων στη διάκριση 85.21 Δ ΙΙ του κοινού δασμολογίου  

Επίσημη Εφημερίδα αριθ. L 180 της 07/07/1984 σ. 0012 - 0013 Φινλανδική ειδική έκδοση: Κεφάλαιο 2 τόμος 4 σ. 0041  Ισπανική ειδική έκδοση: Κεφάλαιο 02 τόμος 11 σ. 0041  Σουηδική ειδική έκδοση: Κεφάλαιο 2 τόμος 4 σ. 0041  Πορτογαλική ειδική έκδοση : Κεφάλαιο 02 τόμος 11 σ. 0041 

***** ΚΑΝΟΝΙΣΜΟΣ (ΕΟΚ) αριθ. 1936/84 ΤΗΣ ΕΠΙΤΡΟΠΗΣ  της 4ης Ιουλίου 1984  περί της κατατάξεως εμπορευμάτων στη διάκριση 85.21 Δ ΙΙ του Κοινού Δασμολογίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 97/69 του Συμβουλίου της 16ης Ιουνίου 1969 περί της λήψεως μέτρων για την ομοιόμορφη εφαρμογή της ονοματολογίας του Κοινού Δασμολογίου (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 3,  Εκτιμώντας:  ότι είναι απαραίτητη η θέσπιση διατάξεων για να εξασφαλιστεί η ομοιόμορφη εφαρμογή της ονοματολογίας του Κοινού Δασμολογίου όσον αφορά την κατάταξη ενός μικροϋπολογιστή διαστάσεων 15  x 51  x  2 mm, με 40 ακίδες συνδέσεως, εφοδιασμένου με:  - μία μνήμη αποκλειστικής αναγνώσεως προγραμματιζόμενη, που δύναται να απαλείφεται με υπεριώδεις ακτίνες (EPROM), μνημονικής ικανότητας 1 Κ  x  8 bits,  - μία μνήμη γραφής, ανάγνωσης, τυχαίας προσπελάσεως (RAM) με μνημονική ικανότητα 64  x  8 bits,  - 27 γραμμές εισόδου/εξόδου,  - ένα ρολόι-μετρητή με 8 bits επιπλέον του ταλαντωτού και των κυκλωμάτων του ρολογιού·  ότι το Κοινό Δασμολόγιο, παράρτημα του κανονισμού (ΕΟΚ) αριθ. 950/68 του Συμβουλίου (2), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (3), κατατάσσει στην κλάση 84.53 τα αυτόματα μηχανήματα επεξεργασίας πληροφοριών και τις μονάδες τους, και στην κλάση 85.21 τις ηλεκτρονικές μικροσυσκευές·  ότι για την κατάταξη του παραπάνω εμπορεύματος μπορούν να εξεταστούν οι δύο αυτές κλάσεις·  ότι το προϊόν είναι ένα μονολιθικό ολοκληρωμένο κύκλωμα που έχει κατασκευασθεί με τη βοήθεια μόνο μιας μικροπλακέτας από πυρίτιο, χρησιμοποιώντας την τεχνολογία N-MOS·  ότι, κατά συνέπεια, το προϊόν αυτό αντιστοιχεί στον ορισμό των ηλεκτρονικών μικροσυσκευών που δίνεται από τη νομική σημείωση 5 Β του κεφαλαίου 85, και ιδιαίτερα από το στοιχείο β) ·  ότι, κατ' εφαρμογή της τελευταίας πρότασης της ίδιας σημείωσης 5, το εμπόρευμα αυτό θα πρέπει να καταταχθεί στη διάκριση 85.21 Δ ΙΙ του Κοινού Δασμολογίου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα εμπορεύματα που ονομάζονται μικροϋπολογιστές, διαστάσεων 15  x  51  x  2 mm, με 40 ακίδες συνδέσεως, εφοδιασμένοι με:  - μία μνήμη αποκλειστικής αναγνώσεως προγραμματιζόμενη, που δύναται να απαλείφεται με υπεριώδεις ακτίνες (EPROM), μνημονικής ικανότητας 1 Κ  x  8 bits,  - μία μνήμη γραφής, ανάγνωσης, τυχαίας προσπελάσεως (RAM) με μνημονική ικανότητα 64  x  8 bits,  - 27 γραμμές εισόδου/εξόδου,  - ένα ρολόι-μετρητή με 8 bits επιπλέον του ταλαντωτού και των κυκλωμάτων του ρολογιού,  πρέπει να καταταχθούν στο Κοινό Δασμολόγιο, στη διάκριση:  85.21 Λυχνίαι πάσης φύσεως (θερμής ή ψυχράς καθόδου ή φωτοκαθόδου, έτεραι των της κλάσεως 85.20) ως λυχνίαι δια κενού, δι' ατμού ή δι' αερίου (συμπεριλαμβανομένων και των σωληνωτών ανορθωτών δι' ατμών υδραργύρου), σωλήνες καθοδικοί, σωλήνες και λυχνίαι δια συσκευάς λήψεως εικόνων τηλεοράσεως, κλπ. Φωτοηλεκτρικαί κυψέλαι. Κρύσταλλα πιεζοηλεκτρικά συνηρμολογημένα. Δίοδοι, κρυσταλλολυχνίαι και παρόμοιαι διατάξεις με ημιαγωγόν. Δίοδοι εκπομπής φωτός. Ηλεκτρονικαί μικροκατασκευαί:  Δ. Δίοδοι, κρυσταλλολυχνίαι και παρόμοιαι διατάξεις με ημιαγωγόν. Δίοδοι εκπομπής φωτός. Ηλεκτρονικαί μικροκατασκευαί:  ΙΙ. Έτερα.  Άρθρο 2  Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Ιουλίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 14 της 21. 1. 1969, σ. 1.  (2) ΕΕ αριθ. L 172 της 22. 7. 1968, σ. 1.  (3) ΕΕ αριθ. L 107 της 19. 4. 1984, σ. 1.